b'\n_START_ARTICLE_\nGirolamo Amati\n_START_PARAGRAPH_\nGirolamo Amati (da\xc5\xbenai vadinamas ir Hieronymus Amati, apie 1561\xe2\x80\x931630) \xe2\x80\x93 buvo smuik\xc5\xb3 meistras, jaunesnysis Andrea Amati s\xc5\xabnus._NEWLINE_Jis prad\xc4\x97jo dirbti t\xc4\x97vo dirbtuv\xc4\x97se apie 1575 m., kai t\xc4\x97vui Andrea jau buvo apie 70 met\xc5\xb3, o Girolamo vyresniajam broliui Antonio \xe2\x80\x93 ma\xc5\xbedaug 35-eri. Yra tikima, jog tuo metu dirbtuv\xc4\x97s jau buvo Antonio rankose (t\xc4\x97vas buvo pakankamai senas), ir jog Girolamo i\xc5\xa1moko meistravimo i\xc5\xa1 savo vyresniojo brolio. Kitus 13 met\xc5\xb3 Antonio ir Girolamo dirbo drauge ir gamino instrumentus, klijuodami etiket\xc4\x99 \xe2\x80\x9eAntonijus ir Hieronymus Amati\xe2\x80\x9c (\xe2\x80\x9eAntonius & Hieronymus Amati\xe2\x80\x9c) \xe2\x80\x93 lotynizuot\xc4\x85 j\xc5\xb3 vard\xc5\xb3 tarim\xc4\x85._NEWLINE_V\xc4\x97liau, 1588 m., \xc4\xafvyko ka\xc5\xbekoks nesusipratimas tarp broli\xc5\xb3, ir Antonio i\xc5\xa1siskyr\xc4\x97 su broliu, palikdamas Girolamui dirbtuves. Ta\xc4\x8diau Girolamo t\xc4\x99s\xc4\x97 darb\xc4\x85, naudodamas Broli\xc5\xb3 Ama\xc4\x8di\xc5\xb3 etiket\xc4\x99 visuose jo sukurtuose instrumentuose, net kai Antonio mir\xc4\x97 apytiksliai 1608 m._NEWLINE_1596 m. Girolamui gim\xc4\x97 s\xc5\xabnus Nicolo. Jis \xc4\xafsiliejo \xc4\xaf t\xc4\x97vo dirbtuves ma\xc5\xbedaug 1610 m. Apie 1620 m. vidur\xc4\xaf Nicolo tikriausiai dar\xc4\x97 did\xc5\xbei\xc4\x85j\xc4\x85 dal\xc4\xaf darb\xc5\xb3, taigi instrumentai, datuoti \xc5\xa1iame periode, kartais yra priskiriami Nicolui, net jei jie ir ne\xc5\xa1ioja Broli\xc5\xb3 Ama\xc4\x8di\xc5\xb3 etiket\xc4\x99._NEWLINE_1630 m. Girolamo mir\xc4\x97, palikdamas Kremonos smuik\xc5\xb3 meistr\xc5\xb3 ateit\xc4\xaf gabiojo Nicolo rankose.'